Rockstar i modvind: Remastered GTA Trilogy skuffer fans

Rockstar Games udgav en Remastered GTA Trilogy for få dage siden, men fans raser over hvor dårligt spillene er udført.

Den remastered udgave af de tre klassikere fra Rockstar: GTA III, GTA Vice City og GTA San Andreas, har fået navnet Grand Theft Auto: The Trilogy – The Definitive Edition. Dette skulle have været et nostalgisk gensyn med de tre spil i forbedret grafik, men lanceringen har dog mildest talt ikke været en succes.

En hård start

Trilogien blev udgivet den 11. november, på de fleste konsoller, herunder Nintendo Switch, PS4, PS5, Xbox One samt Series S|X og PC. Allerede få timer efter lanceringen var det ikke muligt at spille PC-udgaven, eftersom Rockstar Games Launcher var offline, grundet “vedligeholdelse”. Launcheren var igen online dagen efter, men GTA Trilogien var fortsat utilgængelig, eftersom Rockstar var i gang med at fjerne filer i spillet, som ikke skulle være inkluderet.

The Rockstar Games Launcher is now online, but GTA: The Trilogy – The Definitive Edition is unavailable to play or purchase as we remove files unintentionally included in these versions. We're sorry for the disruption and hope to have correct ones up soon. https://t.co/NiMNXUKCVh
— Rockstar Support (@RockstarSupport) November 13, 2021

Spillene er dog igen blevet tilgængelige på PC, men dette ændrer dog ikke på, at spillene kritiseres for mange fejl relateret til gameplayet, men også grafikken, diverse ydelsesproblemer, samt den grafiske opgradering, som har ændret udseendet på mange karakterer. Dette gælder for mere eller mindre alle platforme.

Bombarderet med dårlige anmeldelser

Alt dette har resulteret i, at Trilogien er blevet bombarderet med dårlige anmeldelser på Metacritic, hvor den gennemsnitlige user score ligger på under 1 ud af 10, på alle platforme. Mange fans har ligeledes også bedt om at få refunderet pengene for spillet.

Flere spillere har ligeledes også delt billeder og videoer af spillets nuværende tilstand, og det ser ikke godt ud, selvom nogle af fejlene er ret komiske.

Rockstar: Vi arbejder på det

Rockstar Games skriver dog, at de arbejder på at forbedre og opdatere spillene: “We sincerely apologize for the inconvenience, and are working to improve and update overall performance as we move forward.”
Vi må dog se, hvad resultatet bliver til – forhåbentligt sker der noget inden længe. Lige nu står det ret kritisk til.

https://twitter.com/NgogUK/status/1459133407917654024

oooh rockstar!? what the hell did you guys do!? pic.twitter.com/CjgwB3e0TU
— The4ntagonist (@The4nt4gonist) November 13, 2021

Læs også: Billeder af OnePlus 10 Pro fremviser nyt design

Rockstar i modvind: Remastered GTA Trilogy skuffer fans